སྔོན་སྟོང་སྐོར་ཞབས་དྲུང་སྐུ་ཕྲེང་བརྒྱད་པ་ཡོན་ཏན་རབ་རྒྱས།དགོང་ལོ་སོ་དགུའི་སྟེང་གྲྭ་བ་ལོག་སྐབས།སྟོང་སྐོར་སྲས་པོ་སྟོབས་རྒྱལ་སོགས་སེར་སྐྱ་དྲག་ཞན་མང་པོས་གྲྭ་བ་ལོག་ན་ཡང་།དགོན་ནང་བཞུགས་ནས་གྲྭ་ཆས་ཕུད་མི་ཉན་པའི་ཞུ་བ་མང་དུ་ཕུལ་བས།ཞབས་དྲུང་གིས།ངས་བསྟན་པ་ལ་གནོད་པ་བྱས་ཟིན་ཅིང་།ད་ཡང་ར་མ་ལུག་བྱས་ན་མི་ཡོང་བ་དང་།འདིས་གོ་ཆོད་པ་ཞིག་བྱ་དགོས།གྲྭ་བ་ལོག་ན།སྟོང་སྐོར་བླ་མ་ཡིན་ཀྱང་།གྲྭ་ཆས་ཕུད་དགོས་པའི་བྱ་བ་འདིས་ནི།མ་འོངས་པ་ན་ཡང་།སྡོམ་པ་ཤོར་བའི་མིས་གྲྭ་ཆས་གྱོན་ནས་སྟོང་སྐོར་དགོན་པ་ནང་བཞུགས་མི་ཆོག་པའི་མིག་དཔེའི་གོ་ཆོད་པ་ལ་གོ་དགོས།ཞེས་གསུངས་ཏེ་དགོན་པ་ནས་བུད་དེ་གྲོང་དུ་སོང་བ།ཞབས་དྲུང་འདིའི་རྣམ་ཐར་དུ་གསལ་ལོ།།